Βάφλες με αλεύρι ολικής άλεσης και γιαούρτι
Ζεστές ζεστές, με λίγο βούτυρο και μέλι, αυτές οι χρυσαφιές, τραγανές βάφλες, που φτιάχνονται με αλεύρι ολικής άλεσης και γιαούρτι, είναι το πιο ωραίο πρωινό.
85 γρ. βούτυρο αγελαδινό, λιωμένο + λίγο για τη βαφλιέρα , 160 γρ. (1 + 1/4 κούπας) αλεύρι για όλες τις χρήσεις , 80 γρ. (2/3 κούπας) αλεύρι ολικής άλεσης, 1 κουτ. σούπας ζάχαρη , 1 γεμάτο κουτ. γλυκού μπέικιν πάουντερ , 1 κοφτό κουτ. γλυκού αλάτι, 1/2 κουτ. γλυκού μαγειρική σόδα , 1 κούπα γιαούρτι , 1 κούπα γάλα , 4 μεγάλα αυγά, βούτυρο αγελαδινό, μέλι ή σιρόπι σφενδάμου
Για να φτιάξουμε βάφλες με αλέυρι ολικής άλεσης και γιαούρτι, ξεκινάμε ανακατεύοντας σε ένα μεγάλο μπολ τα αλεύρια, τη ζάχαρη, το μπέικιν πάουντερ, το αλάτι και τη σόδα.Σε ένα άλλο μπολ ανακατεύουμε το γιαούρτι με το γάλα, το λιωμένο βούτυρο και τα αυγά. Αδειάζουμε αυτό το μείγμα μέσα στο μπολ με τα στερεά υλικά και ανακατεύουμε με μια ελαστική σπάτουλα.Προθερμαίνουμε τη βαφλιέρα μας μέχρι να κάψει καλά και την αλείφουμε με λίγο βούτυρο.Για κάθε βάφλα που θα ψήσουμε, ρίχνουμε στη βαφλιέρα 1/2 κούπα από το μείγμα. Κλείνουμε τη βαφλιέρα και αφήνουμε να ψηθεί μέχρι να πάρει ένα ωραίο χρυσαφί χρώμα και να γίνει τραγανή.Ψήνουμε και τις υπόλοιπες βάφλες, βουτυρώνοντας τη βαφλιέρα ξανά αν χρειάζεται. Σερβίρουμε τις βάφλες αμέσως ζεστές ή τις διατηρούμε σε ζεστό φούρνο.Όσο είναι καυτή η βάφλα, βάζουμε πάνω της λίγο βούτυρο και το αφήνουμε να λιώσει, απλώνοντας λίγο με το μαχαίρι. Περιχύνουμε με μέλι ή σιρόπι σφενδάμου και σερβίρουμε.
Αλεύρι (ζύμες),Αυγά,Γάλα,Γιαούρτι